Rosyth

Rosyth  () inggih punika kota miwah Kota Taman ring Fife, Skotlandia, ring pasisi Firth of Forth.

Kota Taman sané kapertama ring Skotlandia, Rosyth inggih punika pahan saking Wewidangan Dunfermline Raya miwah magenah 3 mil kelod saking pusat kota Dunfermline miwah 10 mil kelod kauh saking Edinburgh pusat kota. Ring sisi kauh Rosyth magenah Limekilns miwah ring sisi kangin magenah Inverkeithing.

Rosyth kawangun sinarengan sareng pawangunan sané sampun puput saking Rosyth Dockyard ring Maret 1916, kawangun pinaka pangkalan angkatan laut antuk Perang Dunia I kapal perang anggén nyaga Segara Kalér. Rosyth madué pamargi sané mabuat pisan ring Perang Dunia II mikukuhin Segara Kalér utaminnyané salami Pandudukan Jerman ring Norwégia. Raris kalimbakang malih mangda prasida miara kapal silem miwah dados pelabuhan miwah taman bisnis.

Rosyth nampek ring titik persimpangan sané pinih cupit saking Firth of Forth, punika mawinan sampun sué mabuat pisan ring sajeroning strategis, kabuktiang olih Kastil Rosyth abad ka-15. Rosyth inggih punika umah 12 wangunan sané kadaftar malelintihan Skotlandia taler pahan saking margi setapak jarak doh Jalur Pasisir Fife miwah Marga Pilgrims Fife.

Sané mangkin, Rosyth inggih punika suburbanan kota komuter saking Edinburgh lan Dunfermmm. Stasiun Kereta Api Rosyth wenten ring Jalur Lingkehan Fife lan kota punika kasaibin olih Marga Montor M90. Rosyth madué populasi 13.570 (2020), sané ngawinang kota puniki dados sané pinih ageng ka-5 ring Fife.